Gradonačelnik

KLASA:363-01/18-09/19

URBROJ: 2117/01-01-18-

Dubrovnik, 25. travnja 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), Gradonačelnik Grada Dubrovnika donosi sljedeći

**Z A K L J U Č A K**

1. Utvrđuje se prijedlog Zaključka o sklapanju Ugovora o ustupanju javnih parkirališnih površina za organizaciju javnih parkirališta u 2018. godini s društvom Sanitat Dubrovnik d.o.o. i upućuje se Gradskom vijeću Grada Dubrovnika na raspravu i usvajanje.
2. Izvjestitelji u ovoj točki bit će gradonačelnik Grada Dubrovnika Mato Franković i privremeni pročelnik Zdenko Medović.

Gradonačelnik

Mato Franković

DOSTAVITI:

1. Služba Gradskog vijeća Grada Dubrovnika, ovdje
2. Upravni odjel za gospodarenje gradskom imovinom, ovdje
3. Evidencija
4. Pismohrana

Gradsko vijeće

KLASA:

URBROJ:

Dubrovnik,

Na temelju članka 35. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst) i članka 32. Statuta Grada Dubrovnika („Službeni glasnik Grada Dubrovnika“, broj: 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), Gradsko vijeće Grada Dubrovnika na \_\_\_ sjednici, \_\_\_ održanoj \_\_\_\_\_\_\_ 2018., donijelo je sljedeći

**Z A K L J U Č A K**

1. Prihvaća se tekst Ugovora o ustupanju javnih parkirališnih površina za organizaciju javnih parkirališta u 2018. godini društvu Sanitat Dubrovnik d.o.o.
2. Tekst Ugovora iz točke 1. ovoga zaključka čini sastavni dio istog.
3. Ovlašćuje se Gradonačelnik Grada Dubrovnika Mato Franković potpisati Ugovor.

**O b r a z l o ž e n j e**

Sukladno odredbi članka 3. stavka 1. Odluke o organizaciji i načinu naplate i kontrole parkiranja u Gradu Dubrovniku (Službeni glasnik Grada Dubrovnika 11/15. i 2/18.) poslove organizatora parkiranja u Gradu Dubrovniku obavlja društvo Sanitat Dubrovnik d.o.o. u skladu s ovlastima iz predmetne Odluke te svim zakonskim propisima koji uređuju obavljanje navedenih poslova.

Temeljem stavaka 2. istog članka predviđeno je da „dio prihoda ostvarenih obavljanjem poslova iz stavka 1. organizator parkiranja dužan je uplatiti Gradu Dubrovniku“, te da će „Gradonačelnik Grada Dubrovnika, odnosno Gradsko vijeće Grada Dubrovnika donijet akte kojima će se regulirati prava i obveze uplate sredstava iz stavka 2. članka 3.“(stavak 3. čl.3)

 Prijedlogom ugovora utvrđuju se međusobna prava i obveze ugovornih strana vezano za obavljanje komunalne djelatnosti organizacije javnih parkirališta, te uplate dijela prihoda ostvarenih od organizacije parkirališta na račun Grada Dubrovnika.

Slijedom naprijed navedenog predlaže se Gradskom vijeću Grada Dubrovnika donošenje Zaključka o sklapanju Ugovora o ustupanju javnih parkirališnih površina za organizaciju javnih parkirališta u 2018. godini s društvom Sanitat Dubrovnik d.o.o.“

Slijedom navedenog, riješeno je kao u izreci ovog Zaključka.

Predsjednik Gradskog vijeća

Marko Potrebica

**GRAD DUBROVNIK,**  Pred Dvorom 1, Dubrovnik /OIB 21712494719/ kojeg zastupa gradonačelnik Mato Franković,

i

**SANITAT DUBROVNIK d.o.o.** za komunalne djelatnosti, Marka Marojice 5, Dubrovnik, /OIB 99080716453/ koje zastupa direktor Tomislav Tabak /u daljnjem tekstu: Organizator parkiranja/sklapaju

U G O V O R

O USTUPANJU JAVNIH PARKIRALIŠNIH POVRŠINA

ZA ORGANIZACIJU JAVNIH PARKIRALIŠTA U 2018. GODINI

I OPĆE ODREDBE

Članak 1.

Predmet ovog ugovora je ustupanje javnih parkirališnih površina na području Grada Dubrovnika utvrđenih Odlukom o organizaciji i načinu naplate i kontrole parkiranja u Gradu Dubrovniku (Službeni glasnik Grada Dubrovnika 11/15. i 2/18.), koje će se namjenski koristiti za javna parkirališta.

Ugovorne strane suglasne su da se javne površine iz prethodnog stavka mogu koristiti kao javna parkirališta i to od 0,00 do 24,00 sati dnevno tijekom cijele 2018.

Pregled ulica i broj parkirališnih mjesta koje su predmetom zakupa dogovorit će Grad Dubrovnik i Organizator parkiranja zajedno.

Pregled ulica i broja parkirališnih mjesta usklađivat će se prema potrebi, uz prethodnu suglasnost ugovornih strana.

Članak 2.

Predmetne javne parkirališne površine su u vlasništvu Grada Dubrovnika, a Organizator parkiranja sklapanjem ovog ugovora stječe pravo korištenja za ugovoreno vrijeme iz čl. 4 ovog ugovora.

Članak 3.

Ugovorne strane suglasne su da se javne parkirališne površine koje su predmet ovog ugovora mogu koristiti samo za namjenu javnih parkirališta, odnosno isključivo za zaustavljanje i parkiranje vozila.

Ugovorne strane suglasne su da na ugovorenim javnim parkirališnim površinama Organizator parkiranja može naplaćivati parkiranje po cijenama navedenim u Odluci o organizaciji i načinu naplate i kontrole parkiranja u Gradu Dubrovniku.

Članak 4.

Organizator parkiranja će se koristiti javnim površinama iz članka 1. ovog ugovora od **01. siječnja do 31. prosinca 2018. godine.**

**II PRAVA I OBVEZE**

Članak 5.

Naknada za korištenje javnim prometnim površinama iz čl. 1. ovog ugovora iznosi **2.000.000,00** kuna /dvamilionakuna/ godišnje koju je Organizator parkiranja obvezan platiti Gradu Dubrovniku najkasnije do 15. prosinca 2018. godine.

Ugovoreni iznos zakupnine Organizator parkiranja će uplatiti na IBAN Grada Dubrovnika kod Privredne banke Zagreb d.d. br. **HR3423400091809800009**.

Članak 6.

Ugovorne strane su suglasne da je Organizator parkiranja dužan postupati prema javnim parkirališnim površinama pažnjom dobrog gospodara, te u skladu s uobičajenim načinom primjene.

Organizator parkiranja je dužan tekuće održavati vertikalnu i horizontalnu signalizaciju na zakupljenim javnim površinama namijenjenim za javna parkirališta sukladno Zakonu o sigurnosti prometa na cestama i Pravilniku o prometnim znakovima, signalizaciji i opremi na cestama, te ista držati urednim i čistim.

Članak 7.

Organizator parkiranja dužan je pridržavati se odredaba Odluke o organizaciji i načinu naplate i kontrole parkiranja u Gradu Dubrovniku.

Članak 8.

Organizator parkiranja je suglasan da Grad Dubrovnik može bez prethodne obavijesti o trošku Organizatora parkiranja ukloniti sve proizvode, sredstva i opremu koji se neovlašteno postave i koriste na ugovorenim javnim parkirališnim površinama.

Članak 9.

Grad Dubrovnik može otkazati ovaj ugovor bez otkaznog roka ako:

- se Organizator parkiranja javnim parkirališnim površinama koristi protivno odredbama

ugovora;

- Organizator parkiranja izgubi pravo obavljanja poslovne djelatnosti koja je predmetom

ugovora;

- Organizator parkiranja javnu parkirališnu površinu da u podzakup bez suglasnosti Grad

Dubrovnik.

Članak 10.

Ugovorne stranke su suglasne da je po isteku ovog ugovora Organizator parkiranja obvezan vratiti predmet ugovora u neoštećenom stanju.

**III ZAKLJUČNE ODREDBE**

Članak 11.

Nadzor nad provedbom ovog ugovora obavljaju nadležni upravni odjeli Grada Dubrovnika.

Članak 12.

Ugovorne strane su suglasne da će se na sve odnose koji nisu uređeni ovim ugovorom primjenjivati odgovarajući pozitivni pravni propisi Republike Hrvatske.

Članak 14.

Sve možebitne nesporazume ugovorne strane po ovome ugovoru pokušat će riješiti sporazumno, a ukoliko u tome ne uspiju, spor će riješiti nadležni sud u Dubrovniku.

Članak 15.

Ovaj ugovor je sačinjen u 4 (četiri) primjerka od kojih svaka strana zadržava po 2 (dva) primjerka.

Članak 16.

Ugovorne strane su ovaj ugovor pročitale, te ga u znak svoje suglasnosti potpisuju.

GRAD DUBROVNIK SANITAT DUBROVNIK d.o.o.

Gradonačelnik Direktor

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Mato Franković Tomislav Tabak

U Dubrovniku, 25. travnja 2018. god.

KLASA: 363-05/18-01/

URBROJ: 2117/01-01-18 -

Upravni odjel za gospodarenje gradskom imovinom

KLASA:363-01/18-09/19

URBROJ: 2117/01-04-18-1

Dubrovnik,25. travnja 2018.

Upravni odjel za poslove gradonačelnika

n/p Gradonačelnika, ovdje

PREDMET: Prijedlog Zaključka o sklapanju Ugovora o ustupanju javnih parkirališnih površina za organizaciju javnih parkirališta u 2018.godini s društvom Sanitat Dubrovnik d.o.o.

Sukladno odredbi članka 3. stavka 1. Odluke o organizaciji i načinu naplate i kontrole parkiranja u Gradu Dubrovniku (Službeni glasnik Grada Dubrovnika 11/15. i 2/18.) poslove organizatora parkiranja u Gradu Dubrovniku obavlja društvo Sanitat Dubrovnik d.o.o. u skladu s ovlastima iz predmetne Odluke te svim zakonskim propisima koji uređuju obavljanje navedenih poslova.

Temeljem stavaka 2. istog članka predviđeno je da „dio prihoda ostvarenih obavljanjem poslova iz stavka 1. organizator parkiranja dužan je uplatiti Gradu Dubrovniku“, te da će „Gradonačelnik Grada Dubrovnika, odnosno Gradsko vijeće Grada Dubrovnika donijet akte kojima će se regulirati prava i obveze uplate sredstava iz stavka 2. članka 3.“(stavak 3. čl.3)

 Prijedlogom ugovora utvrđuju se međusobna prava i obveze ugovornih strana vezano za obavljanje komunalne djelatnosti organizacije javnih parkirališta, te uplate dijela prihoda ostvarenih od organizacije parkirališta na račun Grada Dubrovnika.

Slijedom navedenog, a temeljem čl. 48. Zakona o lokalnoj i područnoj (regionalnoj) samoupravi («Narodne novine», broj 33/01., 129/05., 109/07., 125/08. i 36/09.) i članka 41. Statuta Grada Dubrovnika ("Službeni glasnik Grada Dubrovnika", broj 4/09., 6/10, 3/11., 14/12., 5/13. i 6/13.-pročišćeni tekst, 9/15 i 5/18), predlaže se gradonačelniku Grada Dubrovnika donijeti slijedeći

Z A K L J U Č A K

1. Utvrđuje se tekst Ugovora o ustupanju javnih parkirališnih površina za organizaciju javnih parkirališta u 2018. godini društvu Sanitat Dubrovnik d.o.o.
2. Tekst Ugovora iz točke 1. ovoga zaključka čini sastavni dio istog.
3. Ovlašćuje se Gradonačelnik Grada Dubrovnika Mato Franković potpisati Ugovor.

Privremeni pročelnik

Zdenko Medović, dipl. iur.

DOSTAVITI:

1. Gradonačelnik, ovdje
2. Služba Gradskog vijeća Grada Dubrovnika, ovdje
3. Evidencija
4. Pismohrana